# Az Európai Unió C 114A/2006

| | ISSN 1725-5090 |
| --- | --- |
| Az Európai Unió
  Hivatalos Lapja | C 114A |
| | |
| Magyar nyelvű kiadás | Tájékoztatások és közlemények | 49. évfolyam2006. május 16. |

ISSN 1725-5090

Az Európai Unió

Hivatalos Lapja

C 114A

Magyar nyelvű kiadás

Tájékoztatások és közlemények

49. évfolyam2006. május 16.

---

| Közleményszám | Tartalom | Oldal |
| --- | --- | --- |
| | III   Közlemények |
| | Belső Piaci Harmonizációs Hivatal |
| 2006/C 114A/1 | Felvételi eljárás a Belső Piaci Harmonizációs Hivatal (védjegyek és formatervezési minták) fellebbezési tanácsainak tagsági tisztségei betöltésére alkalmas jelöltek tartaléklistájának összeállítása céljából | 1 |

Közleményszám

Tartalom

Oldal

III   Közlemények

Belső Piaci Harmonizációs Hivatal

2006/C 114A/1

Felvételi eljárás a Belső Piaci Harmonizációs Hivatal (védjegyek és formatervezési minták) fellebbezési tanácsainak tagsági tisztségei betöltésére alkalmas jelöltek tartaléklistájának összeállítása céljából

1

| HU | |
| --- | --- |

HU

---

III Közlemények

Belső Piaci Harmonizációs Hivatal

| 16.5.2006 | HU | Az Európai Unió Hivatalos Lapja | CA 114/1 |
| --- | --- | --- | --- |

16.5.2006

HU

Az Európai Unió Hivatalos Lapja

CA 114/1

---

FELVÉTELI ELJÁRÁS A BELSŐ PIACI HARMONIZÁCIÓS HIVATAL (VÉDJEGYEK ÉS FORMATERVEZÉSI MINTÁK) FELLEBBEZÉSI TANÁCSAINAK TAGSÁGI TISZTSÉGEI BETÖLTÉSÉRE ALKALMAS JELÖLTEK TARTALÉKLISTÁJÁNAK ÖSSZEÁLLÍTÁSA CÉLJÁBÓL

(2006/C 114 A/01)

1.   A hivatal bemutatása

A Belső Piaci Harmonizációs Hivatalt (védjegyek és formatervezési minták), a továbbiakban: a Hivatal, a közösségi védjegyről szóló, 1993. december 20-i 40/94/EK tanácsi rendelet (1)
  (HL L 11., 1994.1.14., 1. o.) hozta létre.

A jogi személyiséggel rendelkező, valamint műszaki, adminisztratív és pénzügyekben független Hivatal feladata a közösségi védjeggyel és a közösségi formatervezési mintával kapcsolatos rendszerek igazgatása. A Hivatalnál bejegyzett közösségi védjegyek és formatervezési minták az Európai Unió egész területén kifejtik hatásukat.

2005. december végéig körülbelül 469 ezer közösségi védjegybejelentést nyújtottak be, amelyek közül mintegy 64 ezret adtak be 2005-ben. Ugyanebben az évben 16 ezer, közösségi formatervezési minta lajstromozására irányuló bejelentés érkezett. A Hivatal 2006-ra előirányzott költségvetése 211 millió euróra, az álláshelyek száma pedig 700-ra tehető.

A Hivatal nyelvei a spanyol, a német, az angol, a francia és az olasz.

Székhelye a spanyolországi Alicantéban található.

2.   A fellebbezési tanácsok

A fellebbezési tanácsok döntenek a Hivatal elbírálói, felszólalási osztályai, védjegy és formatervezési minta igazgatási osztálya és törlési osztályai által hozott határozatok elleni fellebbezések ügyében.

A fellebbezési tanácsok egy elnökből és két tagból álló tanácsokban hoznak határozatot. Az említett három személyből kettőnek jogi végzettséggel kell rendelkeznie. Meghatározott esetekben a döntéseket egy kibővített tanács vagy egyetlen, jogi végzettséggel rendelkező tag hozza meg. A tagok a szolgálati igényektől függően egy vagy több fellebbezési tanácsba is kinevezhetők. A fellebbezési tanácsok tagjai függetlenek. Határozatuk meghozatala során semmiféle utasítás nem köti őket.

A fellebbezési tanácsoknak jelenleg egy elnöke, három tanácsi elnöke és tizenegy tagja van, akiket jogi és igazgatási személyzet segít és a nyilvántartási és tudományos osztály támogat. A fellebbezési tanácsokban és az azokat segítő szolgálatokban mintegy 70 személy dolgozik.

A tanácsokhoz évente hozzávetőleg 1 500 fellebbezés érkezik, amelyek 67 %-át angolul, 20 %-át németül, a fennmaradó részét pedig az EU egyéb nyelvein nyújtják be.

3.   A betöltendő tisztség

A Hivatal pályázókat keres a fellebbezési tanácsok legalább két (női vagy férfi) tagsági tisztségének a betöltésére, az alkalmas jelöltek tartaléklistájának összeállítása céljából.

4.   Kinevezés

A fellebbezési tanácsok tagjait a Hivatal igazgatótanácsa nevezi ki öt évre. Ez a megbízatás megújítható további öt évre vagy a nyugdíjazásig, ha az érintett személy a nyugdíjkorhatárt az újabb megbízatás időtartama alatt éri el.

A tevékenység megkezdésére előreláthatólag 2007-ben kerül sor.

5.   Alkalmazási feltételek

A kiválasztott pályázónak ötéves, ideiglenes alkalmazotti szerződést ajánlanak az Európai Közösségek egyéb alkalmazottaira vonatkozó alkalmazási feltételek 2. cikkének a) bekezdésében foglaltak szerint, az ügyintézői (AD) funkcionális csoportban, a 11. besorolási osztályban. A havi alapilletmény az osztály első fokozatának felel meg, azaz 8 050,31 euro. A fizetés a családi állapot és az eltartott gyermekek számának függvényében további elemekkel egészül ki. Ezen túlmenően lehetőség van egyes, pl. költözési és utazási költségek megtérítésére, valamint baleset- és egészségbiztosítási, illetve nyugdíjrendszerben való részvételre. A fizetés a közösségi adó és az Európai Közösségek egyéb alkalmazottaira vonatkozó alkalmazási feltételekben megállapított egyéb levonások hatálya alá esik. Az illetmény azonban mentesül a nemzeti adóterhek alól. Az eltartott gyermekek tandíj fizetése nélkül járhatnak az alicantei Európai Iskolába.

A fellebbezési tanácsok azon tagjait, akiket ennek a felvételi eljárásnak az eredményeként neveznek ki, és akiknek a hivatali idejét a 40/94/EK rendelet 131. cikke (2) bekezdése alapján egy új hivatali időszakkal megújították, a Hivatal igazgatótanácsa a fellebbezési tanácsok elnökének a javaslatára a fellebbezési tanácsok tagjaként szerezett tapasztalatára tekintettel átminősítheti az AD funkcionális csoport 12. besorolási osztályába.

Azt a sikeres pályázót:

| — | akit korábban – a 2004. február 19-i 422/2004/EK rendeletben (HL L 70., 2004.3.9., 1. o.) bevezetett módosítás előtt – a 40/94/EK rendelet 131. cikkének (1) bekezdése alapján a Tanács nevezett ki a fellebbezési tanácsok tagjává, és |
| --- | --- |

—

akit korábban – a 2004. február 19-i 422/2004/EK rendeletben (HL L 70., 2004.3.9., 1. o.) bevezetett módosítás előtt – a 40/94/EK rendelet 131. cikkének (1) bekezdése alapján a Tanács nevezett ki a fellebbezési tanácsok tagjává, és

| — | akinek az eredeti munkaszerződése az Európai Közösségek egyéb alkalmazottainak alkalmazási feltételei korábbi változata alapján jött létre, és |
| --- | --- |

—

akinek az eredeti munkaszerződése az Európai Közösségek egyéb alkalmazottainak alkalmazási feltételei korábbi változata alapján jött létre, és

| — | akinek megbízatását az ennek a felvételi eljárásnak eredményeként megújították, és |
| --- | --- |

—

akinek megbízatását az ennek a felvételi eljárásnak eredményeként megújították, és

| — | aki a megújítás időpontjában az AD 12-esnél magasabb besorolási osztályban van, |
| --- | --- |

—

aki a megújítás időpontjában az AD 12-esnél magasabb besorolási osztályban van,

a Hivatal igazgatótanácsa a fellebbezési tanácsok elnökének a javaslatára egy olyan besorolási osztályba (AD 13-ig) és fizetési fokozatba minősítheti át, hogy – az Európai Közösségek egyéb alkalmazottainak a hatályban lévő alkalmazási feltételei alapján – alapilletménye (csökkentés vagy növelés útján) a lehető legközelebbi szinten legyen azzal az alapilletménnyel (2), amelyet a megelőző megbízatása alatt kapott.

A munkaviszony – a fent említett alkalmazási feltételek vonatkozó előírásainak sérelme nélkül – a szerződésben meghatározott időpontban vagy a szóban forgó ideiglenes alkalmazott tagjának kérelmére, három hónapos felmondási idő lejártával szűnik meg.

6.   Alapkövetelmények

A jelentkezőknek az EU valamely tagállama állampolgárának kell lenniük.

A pályázatra nem jelentkezhetnek bűncselekmény elkövetése miatt korábban elítélt, illetve bűnösnek nyilvánított személyek.

A közösségi védjegyről szóló, 2004. február 19-i 422/2004/EK rendelettel módosított 40/94/EK rendelet 131. cikkének (2) bekezdése alapján a pályázóknak olyan helyzetben kell lenniük, hogy be tudjanak tölteni egy – a tevékenység megkezdésétől számított – teljes ötéves megbízatási időszakot. A megbízatás időtartama nem tarthat tovább annál a hónapnál, amelyben a pályázó eléri az Európai Közszolgálat nyugdíjazási szabályai szerint kötelező nyugdíjkorhatárt (65 év).

7.   Minimálisan megkövetelt képesítések, tapasztalat és nyelvtudás

A pályázóknak képesnek kell lenniük többnyelvű környezetben (az Európai Unió egy szervénél) dolgozni, valamint tudniuk kell nagyszámú ügyet kezelni, amelyekről ésszerű határidőkön belül és kollegiálisan kell dönteni, követve a fellebbezési tanácsok elnöke által megszabott célkitűzéseket.

Előírt minimális végzettség és tapasztalat:

| a) | végzettség: diplomával tanúsított, befejezett egyetemi tanulmányok, olyan országból származó pályázók esetében, ahol az egyetemi tanulmányok hossza négy vagy több év, illetve diplomával tanúsított, befejezett egyetemi tanulmányok és legalább egyéves megfelelő szakmai tapasztalat olyan országokból érkező pályázók esetében, ahol az egyetemi tanulmányok hossza legalább három év; |
| --- | --- |

a)

végzettség: diplomával tanúsított, befejezett egyetemi tanulmányok, olyan országból származó pályázók esetében, ahol az egyetemi tanulmányok hossza négy vagy több év, illetve diplomával tanúsított, befejezett egyetemi tanulmányok és legalább egyéves megfelelő szakmai tapasztalat olyan országokból érkező pályázók esetében, ahol az egyetemi tanulmányok hossza legalább három év;

| b) | a pályázat benyújtási határidejének időpontjában, a diploma megszerzését, illetve a diploma és a fent említett tapasztalat megszerzését követő legalább 15 éves, a betöltendő tisztségnek megfelelő szakmai tapasztalat; |
| --- | --- |

b)

a pályázat benyújtási határidejének időpontjában, a diploma megszerzését, illetve a diploma és a fent említett tapasztalat megszerzését követő legalább 15 éves, a betöltendő tisztségnek megfelelő szakmai tapasztalat;

| c) | ebből legalább ötéves, a szellemi alkotások területén, mégpedig a védjegyek és formatervezési minták területén szerzett tapasztalat. |
| --- | --- |

c)

ebből legalább ötéves, a szellemi alkotások területén, mégpedig a védjegyek és formatervezési minták területén szerzett tapasztalat.

A pályázóknak kiváló szinten kell ismerniük az Európai Unió egyik hivatalos nyelvét és kielégítő szinten az Európai Unió egy másik hivatalos nyelvét. Ezek közül az egyik a Hivatal egyik nyelve kell, hogy legyen, azaz: spanyol, német, angol, francia vagy olasz.

8.   Egyéb képesítések

A következőkben felsorolt képesítések és ismeretek további előnyt jelentenek:

| — | jogi egyetemi diploma, |
| --- | --- |

—

jogi egyetemi diploma,

| — | a jelentkező anyanyelvétől eltérő nyelven történő munkavégzés terén szerzett szakmai tapasztalat, |
| --- | --- |

—

a jelentkező anyanyelvétől eltérő nyelven történő munkavégzés terén szerzett szakmai tapasztalat,

| — | az angol és német nyelv alapos ismerete. |
| --- | --- |

—

az angol és német nyelv alapos ismerete.

9.   A pályázatok benyújtása

A pályázatot az alábbi címre kell benyújtani:

| Az igazgatótanács elnöke |
| --- |
| Belső Piaci Harmonizációs Hivatal |
| (védjegyek és formatervezési minták) |
| Avenida de Europa, 4 |
| E-03080 Alicante |

Az igazgatótanács elnöke

Belső Piaci Harmonizációs Hivatal

(védjegyek és formatervezési minták)

Avenida de Europa, 4

E-03080 Alicante

A pályázat benyújtásának határideje: 2006. június 16. éjfél (a feladás dátumát a postai bélyegző igazolja). A pályázatnak az alábbi iratokat kell tartalmaznia:

| a) | dátummal ellátott és aláírt pályázati lap. A pályázati űrlap a Hivatal weblapján keresztül érhető el: http://oami.eu.int.
  Felhívjuk a pályázók figyelmét, hogy a pályázati lap valamennyi részét ki kell tölteni. A hiányosan kitöltött (például a mellékelt önéletrajzra hivatkozó) pályázati lapot sajnos nem tudjuk figyelembe venni. |
| --- | --- |

a)

dátummal ellátott és aláírt pályázati lap. A pályázati űrlap a Hivatal weblapján keresztül érhető el: http://oami.eu.int.

Felhívjuk a pályázók figyelmét, hogy a pályázati lap valamennyi részét ki kell tölteni. A hiányosan kitöltött (például a mellékelt önéletrajzra hivatkozó) pályázati lapot sajnos nem tudjuk figyelembe venni.

A pályázatot ajánlott küldemény formájában kell benyújtani. A borítékon és a pályázattal kapcsolatos levelezésen minden esetben fel kell tüntetni az alábbi hivatkozási számot: VEXT/06/551/A*/BoA.

A borítékot emellett a következő felirattal kell ellátni: „Not to be opened by the mail service”.

10.   Kiválasztási eljárás

A kiválasztási eljárás az igazgatótanács felügyelete alatt zajlik.

Az alapkövetelményeknek nem megfelelő, illetve a minimális végzettséggel és tapasztalattal nem rendelkező jelentkezők pályázatát elutasítjuk.

Az eljárás egy későbbi szakaszában a pályázóknak bizonyítékot kell szolgáltatniuk arról, hogy nem követtek el bűncselekményt vagy nem találtattak bűnösnek bűncselekmény elkövetésében, bizonyítaniuk kell az alapkövetelményeknek való megfelelést, valamint a minimálisan megkövetelt képesítéseket és tapasztalatot, illetve egyéb képesítéseket alátámasztó dokumentumokat kell benyújtaniuk, nevezetesen:

| 1. | a személyazonosságot igazoló irat (pl. útlevél vagy személyi igazolvány) másolatát; |
| --- | --- |

1.

a személyazonosságot igazoló irat (pl. útlevél vagy személyi igazolvány) másolatát;

| 2. | a jelentkezési űrlapon megadott képesítést igazoló diplomák másolatát; |
| --- | --- |

2.

a jelentkezési űrlapon megadott képesítést igazoló diplomák másolatát;

| 3. | a pályázati űrlapon tett kijelentéseket alátámasztó, a 7. pontban megjelölt szakmai tapasztalattal kapcsolatos bizonyítványok és egyéb dokumentumok másolatait. |
| --- | --- |

3.

a pályázati űrlapon tett kijelentéseket alátámasztó, a 7. pontban megjelölt szakmai tapasztalattal kapcsolatos bizonyítványok és egyéb dokumentumok másolatait.

Figyelmen kívül hagyják azokat a képesítéseket és tapasztalatokat, amelyeket nem igazoltak bizonyító dokumentumokkal, pl. diplomák vagy munkáltatói igazolások másolatával, és mindez a jelentkezés elutasításához vezethet tekintet nélkül arra, hogy melyik szakaszban van az eljárás. Ugyancsak figyelmen kívül hagyják a korábbi pályázatok részeként benyújtott, illetve a belső jelentkezőkről vezetett személyes nyilvántartás részét alkotó bizonyító iratokra történő utalást.

A kiválasztási eljáráson sikeresen túljutott pályázók egy maximum négyfős tartaléklistára kerülnek. A listán való szereplés azt jelenti, hogy ezek a jelöltek a fellebbezési tanácsok igényei alapján kapnak határozott idejű munkaszerződéses állásajánlatot, tehát a listán való szereplés ténye nem garantál automatikus ajánlatot. A tartaléklista 2007. december 31-ig lesz érvényben.

11.   További információ

További tájékoztatást az alábbi címen kaphat:

| Juan Ramón Rubio |
| --- |
| Igazgató |
| Humán Erőforrás Osztály |
| Belső Piaci Harmonizációs Hivatal |
| (védjegyek és formatervezési minták) |
| Office A-P4-030 |
| Avenida de Europa, 4 |
| E-03080 Alicante |
| Tel.: (34-965) 13 94 21 |
| Fax: (34-965) 13 99 52 |
| E-mail: juanramon.RUBIO@oami.eu.int |

Juan Ramón Rubio

Igazgató

Humán Erőforrás Osztály

Belső Piaci Harmonizációs Hivatal

(védjegyek és formatervezési minták)

Office A-P4-030

Avenida de Europa, 4

E-03080 Alicante

Tel.: (34-965) 13 94 21

Fax: (34-965) 13 99 52

E-mail: juanramon.RUBIO@oami.eu.int

---

(1)  A 2004. február 19-i 422/2004/EK tanácsi rendelettel (HL L 70., 2004.3.9., 1. o.) módosított rendelet.

(2)  A multiplikációs faktor végleges alkalmazásával számítva.

---